User:J.P.Hemanth Kumaar/sandbox

தமிழவேள் நற்பணி மன்றம் தமிழவேளின் தோற்றமும் தொண்டும் கோ. சாரங்கபாணி அவர்கள் 1903 ஆம் ஆண்டு ஏப்ரல் மாதம் 19 -ம் தேதி தமிழகத்தில் பிறந்தார். சிங்கப்பூரில் தமிழ்த் தொண்டாற்றி, பத்திரிக்கைத் துறையி லும் பணியாற்றியவர். 1935 -ல் தமிழ் முரசு பத்திரிகையை வார இதழாகத் தொடங்கினார். தமிழ் முரசு வழியாகவே எழுத்தாளர் பேரவை, மாணவர் மணிமன்ற மலர், தமிழ் இளைஞர் மணிமன்றம் ஆகிய அமைப்புகளை உருவாக்கினார். இவர் தமிழ்மொழி உயர்வுக்கும் தமிழர்கள் உயர்வுக்கும் தன் வாழ்நாளை அர்பணித்தவர். இவர் சாதி, மதம் வேறுபாடின்றி மொழி அடிப்படையில் யாவரும் தமிழர்களே என்பதை வலியுறுத்த தமிழர் திருநாளை ஏற்படுத்தினார். இவரின் பன்முகத் தன்மையைப் பாராட்டிய திரு குன்றக்குடி அடிகளார் அவர்கள் 1955 இல் மலேசியா வந்திருந்தபோது இவருக்குத் தமிழவேள் என்ற பட்டத்தை வழங்கிச் சிறப்பித்தார். அப்பட்டமே அவருக்கு முழுமையான சிறப்புப் பெயராக அமைந்தது. அவர் 1974 ஆம் ஆண்டு மார்ச் மாதம் 16 ஆம் தேதி சிங்கப்பூரில் காலமானார். தமிழவேள் நற்பணி மன்றம் தோற்றமும் பணிகளும் அவரது இறப்புக்குப் பிறகு அவரது அன்புக்கும் அரவணைப்புக்கும் ஆட்பட்டவர்கள் பல பெயர்களில் இருந்து தமிழவேளின் புகழையும் சிறப்புகளையும் பரப்பி வந்தனர். அவற்றில் மன்னார்குடி, திருத்துறைப்பூண்டி தாலுகா ஆதி திராவிடர் சங்கம் என்ற அமைப்பை ஆயிரத்துத் தொள்ளாயிரத்துத் தொண்ணூற்றாறம் ஆண்டு ஜூலை மாதம் இரண்டாம் தேதி (2.07.1996) தமிழவேள் நற்பணி மன்றம் எனப் பெயர் மாற்றிச் செயல்பட ஆரம்பித்தது. தமிழவேள் நற்பணி மன்றத்தின் தலைவராக, திரு சோ. வீ. தமிழ்மறையான் அவர்களும் செயலாளராக, திரு எம். இலியாஸ் அவர்களும் மற்ற முன்னணியினரும் ஓர் இயக்கம் போல் இயங்கி வருகின்றனர். இவர்கள் தமிழவேள் நற்பணி மன்றம் தொடங்கப்பட்டதிலிருந்து இன்று வரை ஒவ்வொரு ஆண்டும் தமிழவேள் கோ. சாரங்கபாணி அவர்களுடய பிறந்தநாள், நினைவுநாள் நிகழ்ச்சிகளோடு தமிழ் இலக்கிய நிகழ்ச்சிகளையும் பள்ளி மாணவ மாணவியர்களுக்கான நிகழ்ச்சிகளையும் நடத்தி வருகின்றனர். இதுபோன்ற நிகழ்ச்சிகளை நடத்துவதன் மூலம் இன்றைய இளைய தலைமுறையினரிடமும் புதியவர்களிடமும் தமிழவேள் யார் என்பதையும் அவருடைய சேவைகள் எவை என்பனவற்றையும் புரிய வைப்பதுடன் புகழையும் பரப்பி வருகிறார்கள். தமிழவேள் பற்றிய வரலாற்று நூல் தமிழவேள் நாடக மன்றம் வெளியிட்ட ‘கவிக்குலம் போற்றும் தமிழவேள்’ என்னும் கவிதைத் தொகுப்பு நூல் வெளிவந்து பதினைந்து ஆண்டுகளுக்குப் பிறகு ஆயிரத்து தொள்ளாயிரத்து தொண்ணூற்றேழாம் ஆண்டு தமிழவேள் நற்பணி மன்றச் செயலாளர் திரு எம். இலியாஸ் அவர்கள் எழுதிய ‘தமிழவேள் சாரங்கபாணி’ என்னும் வரலாற்று நூல் வெளியிடப்பட்டது. இந்நூல் தமிழவேளின் வரலாற்று குறிப்புகளுக்கு இன்றியமையாத நூலாகத் திகழ்கிறது. இந்நூலுக்கு அன்றைய தமிழக முதல்வர் டாக்டர் மு கருணாநிதியும், மலேசியாவின் பொதுப்பணித்துறை அமைச்சர் ச. சாமிவேலுவும் வாழ்த்துறை வழங்கியுள்ளனர். தமிழவேள் அவர்கள் சிங்கப்பூர், மலேசியாவில் அரங்கேற்றி நடத்தப்பட்ட ஒருமைப்பாட்டு ஒற்றுமை விழாவான தமிழர் திருநாள் விழாவைப் பற்றித் ‘திக்கெட்டும் புகழ்மணக்கும் தமிழர் திருநாள்’ என்ற தலைப்பில் தமிழவேள் நற்பணி மன்றத் தலைவர் திரு சோ.வீ.தமிழ்மறையான் அவர்கள் ஒரு நூலை 1997ஆம் ஆண்டு வெளியிட்டார். இது ஓர் ஆவணத் தொகுப்பு நூலாக விளங்குகிறது. நினைவிடத்தில் கவிதாஞ்சலியும் படிப்பகம் திறப்பும் தமிழவேளின் நூறாவது பிறந்த நாளான 19.4.2003 அன்று தமிழர்கள் கூட்டம் அதிகமுள்ள சிராங்கூன் சாலையில் தமிழர் சீர்திருத்தச் சங்கம் இருந்த கட்டிடத்திற்குப் பக்கத்தில் தமிழவேள் நூற்றாண்டு பதிப்பகம் திறந்து வைக்கப்பட்டது. வரலாற்று ஆய்வாளரும் கல்வி அமைச்சின் முன்னாள் இயக்குநருமான திரு சாமிவேல் துரைசிங்கம் படிப்பகத்தைத் திறந்து வைத்தார்.

தமிழவேள் கோ.சாரங்கபாணி கல்வி அறநிதி அமைப்பு தமிழவேள் நற்பணி மன்றத்தின் சார்பிலும் நம் நாட்டு முக்கியத் தலைவர்களின் ஆலோசனையின் பேரிலும் தமிழவேள் கோ.சாரங்கபாணி கல்வி அறநிதி அமைக்கப்பட்டது. இதில் தமிழ்முரசு ஆசிரியர் டாக்டர். சித்ரா ராஜாராம் அவர்கள் தலைவராகவும் தமிழர் பேரவைத் தலைவர் டாக்டர் ஆ.தேவேந்திரன் துணைத்தலைவராகவும் கொண்ட அறநிதி – நிதிதிரட்டுக் குழு அமைக்கப்பட்டது. இந்த அதிகாரப்பூர்வ அறிவிப்பு 2003ஆம் ஆண்டு அக்டோபர் மாதம் 16ஆம் தேதி தமிழ்முரசு நாளேட்டில் வரும்படி செய்யப்பட்டது. தமிழவேள் கோ சாரங்கபாணி கல்வி அறநிதி திரட்டு. சிங்கப்பூர் இந்திய குழந்தைகளின் கல்வி மேம்பாட்டிற்காக ஆரம்பிக்கப்பட்ட  தமிழவேள் கோ சாரங்கபாணி கல்வி அறநிதிக்கு நம் சமூகத்தின் மொத்த ஆதரவும் கிடைத்தது. பெரும்பாலான தொழில் நிறுவனங்களும் இந்திய அமைப்புகளும் தனி நபர்களும் நிதி வழங்கினர். ஜெகதீசன் பிரகாஷ் ஹேமந்த்குமார், உயர்நிலை இரண்டு விரைவுநிலை, யுவான் சிங் உயர்நிலைப் பள்ளி. JAGADEESAN PRAKASH HEMANTHKUMAAR SECONDARY TWO EXPRESS YUAN CHING SECONDARY SCHOOL (இந்தக் கட்டுரை எழுதுவதற்குத் தேவையான குறிப்புகளைத் தமிழவேள் நற்பணி மன்றச் செயலாளர் திரு இலியாஸ் அவர்களிடத்திலும் விக்கிபீடிய இணையத்தளத்திலும் கூகுள் இணையத்திலும் எடுத்தேன். )